paragraph_text: Čudnovati morski štakori (Chimaera monstrosa) je vrsta iz porodice morskih štakora (Chimaeridae), roda Chimaera. Prvi put ju je 1758. opisao švedski prirodoslovac Carl von Linné, izvodeći njeno znanstveno ime od Himere, lika iz grčke mitologije. U njoj se pod tim imenom opisuje biće, sastavljeno od različitih dijelova tijela lava, koze i zmije. Oči koje podsjećaju na mačje, zubi kao kod glodavaca i dugi zmajev rep, potakli su Linnea da ih tako nazove.